Amnesty International: A po normalizohet frika dhe urrejtja?
Raporti i organizatës së të drejtave të njeriut thotë se disa udhëheqës botërorë nxisin politikat e frikës dhe urrejtjes
Organizata Amnesty International dokumenton shkelje të të drejtave të njeriut në rreth 160 vende dhe konkludon se 2017-ta ishte viti i normalizimit të të politikës së frikës dhe urrejtjes nga shumë udhëheqës të fuqishëm në mbarë botën. Që nga përqëndrimi i vëmendjes tek personat e zhdukur në rrethana të dyshimta në Meksikë, apo kërkesat për të liruar të burgosurit e ndërgjegjes në mbarë botën, organizata Amnesty International ka mbrojtur të drejtat e njeriut për gati gjashtë dekada. Raporti i saj i ri thotë se udhëheqësit në Egjipt, Filipine, Venezuelë, Kinë, Rusi dhe Shtetet e Bashkuara po dëmtojnë të drejtat e miliona njerëzve. , thotë Margaret Huan, drejtore ekzekutive e Amnesty International. Raporti kritikon edhe Presidentin amerikan Donald Trump për politikën e tij të emigracionit, për dëmtimin e lirisë së shtypit, si dhe për të drejtat e grave. Zëri i Amerikës kërkoi komente nga Shtëpia e Bardhë dhe Departamenti i Shtetit, por nuk mori përgjigje. , thotë zonja Huan. Një grup për mbrojtjen e të drejtave të njeriut thotë se kjo praktikë u ka humbur miliona dollarë fonde organizatave të tilla. , thotë John Lotspeich, i organizatës “Marie Stopes”. Raporti konkludon se fjala e lirë u sulmua gjatë vitit 2017, në veçanti në Kinë, Egjipt dhe Turqi. Zëri i Amerikës ka kontaktuar ambasadat në Uashington të këtyre vende, por nuk mori përgjigje. , thotë zonja Huan. Raporti vëren megjithatë shenja progresi, si p.sh. me lëvizjen e Marshimit të Grave apo lëvizjen #metoo. Raporti gjithashtu përshëndet vendimin e Tajvanit për të lejuar martesat brenda të njëjtës gjini.